|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS** **DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/** |
|  |  **(protokols Nr. ; .p.)** |

 **Par darbības paplašināšanu adresē Malas ielā 8, Gulbenē, Gulbenes novadā**

Gulbenes novada pašvaldības (turpmāk – Pašvaldība) dokumentu vadības sistēmā 2024.gada 17.jūlijā ar reģistrācijas numuru GND/4.18/24/2423-T reģistrēts SIA “TOLMETS VIDZEME”, reģ. Nr.44103059611, juridiskā adrese: Valmieras iela 20A, Cēsis, Cēsu novads, LV-4101 (turpmāk – Iesniedzējs) 2024. gada iesniegums Nr. 3-05-769, kurā lūgts pieņemt lēmumu par būvniecības un metālu atkritumu pārstrādes darbības uzsākšanu adresē: Malas ielā 8, Gulbenē, Gulbenes novadā (zemes vienības kadastra apzīmējums 5001 009 0357), saskaņā ar Atkritumu apsaimniekošanas likuma 8. panta pirmās daļas 2.punktu, kas nosaka, ka pašvaldība pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem.

Atbilstoši Gulbenes novada pašvaldības domes 2018.gada 27.decembra saistošajiem noteikumiem Nr. 20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) Gulbenes novada teritorijas plānojumā zemes vienībai ar kadastra apzīmējumu 5001 009 0357 (turpmāk – zemes vienība) noteiktais funkcionālais zonējums ir rūpnieciskās apbūves teritorija (R). Rūpnieciskās apbūves teritorija (R) ir funkcionālā zona, ko nosaka, lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru, kur kā viens no teritorijas galvenajiem izmantošanas veidiem ir atkritumu apsaimniekošanas un pārstrādes uzņēmumu apbūve (13005).

SIA “TOLMETS VIDZEME” 2013. gada 17. jūnija ir izsniegta atļauja B kategorijas piesārņojošai darbībai Nr. MA13IB0015, metāllūžņu un šķiroto atkritumu savākšanas, uzglabāšanas un pārkraušanas laukums ar adresi Malas iela 8, Gulbene, Gulbenes novads, bet sakarā ar to, ka Iesniedzējs šajā adresē vēlas uzsākt pāršķiroto būvniecības atkritumu un metāllūžņu pārstrādi ir jāveic izmaiņas jau esošajā atļaujā, saskaņā ar Atkritumu apsaimniekošanas likuma 8.panta pirmās daļas 2.punktā noteiktajam, ka Pašvaldība pieņem lēmumus par jaunu sadzīves vai ražošanas atkritumu savākšanas, dalītas vākšanas, šķirošanas, sagatavošanas pārstrādei un reģenerācijas vai apglabāšanas iekārtu un infrastruktūras objektu, kā arī atkritumu poligonu izvietošanu savā administratīvajā teritorijā atbilstoši atkritumu apsaimniekošanas valsts plānam un reģionālajiem plāniem.

Iesniedzēja iesniegumam ir pievienots 2015.gada 02.septembra Ražošanas objekta nomas līgums Nr. 2/02-03-1/15-12 (turpmāk - Līgums), kurā SIA “TOLMETS” sev piederošo īpašumu Malas iela 8, Malas iela 8A, Malas iela 6A, kopā sauktu, kā “Ražošanas objektu” nodod nomā SIA “TOLMETS VIDZEME” un pievienota VIENOŠANĀS “pie 02.septembra 2015.gada Ražošanas objekta nomas līguma Nr. 2/02-03-1/15-12”, kurā 5.1. punkts ir izteikts sekojošā redakcijā: “5.1. Šis līgums tiek noslēgts uz 5 gadiem, līdz 2028.gada 30.oktobrim” un 3.4.5. izteikts sekojošā redakcijā: ”3.4.5. Jebkurā laikā pārtraukt nomas līgumu, ja tas ir Iznomātāja interesēs, rakstveidā par to brīdinot Nomnieku 30 (trīsdesmit) dienas iepriekš”.

Iesniedzēja iesniegumam ir pievienots Valsts vides dienesta (turpmāk – Pārvalde) “Paredzētās darbības ietekmes sākotnējais izvērtējums” Nr. VI22SI0021 (turpmāk – Izvērtējums), kas ir veikts pamatojoties uz SIA "Tolmets Vidzeme" metāllūžņu un šķiroto atkritumu savākšanas, uzglabāšanas un pārkraušanas laukuma atļaujas B kategorijas piesārņojošai darbībai Nr.MA13IB0015 (turpmāk arī Atļauja Nr.MA13IB0015) pieprasīto izmaiņu (ar iesniegumu VVD Nr.AB#426116) sniegtās informācijas ietvaros uzņēmums plāno uzsākt pāršķiroto būvniecības atkritumu un metāllūžņu pārstrādi. Izvērtējumā ir pieņemts Lēmums: Nepiemērot ietekmes uz vidi novērtējuma procedūru SIA ,,Tolmets Vidzeme’’ Paredzētajai darbībai – būvniecības un metālu atkritumu pārstrādes darbībām īpašumā Malas iela 8 (zemes vienība ar kadastra apzīmējumu 50010090357), Gulbenē, Gulbenes novadā. Pārvalde 07.02.2022. ir nosūtījusi informatīvo paziņojumu par paredzēto darbību Gulbenes novada pašvaldībai un biedrībai „Vides aizsardzības klubs”, kā arī publicējusi to Valsts vides dienesta tīmekļa vietnē. Sabiedrības atsauksmes un ierosinājumi nav saņemti. Izvērtējums ir spēkā esošs.

Ievērojot iepriekš minēto un, pamatojoties uz Pašvaldību likuma 4.panta pirmās daļas 1.punktu, Atkritumu apsaimniekošanas likuma 8.panta pirmās daļas 2.punktu, kā arī ņemot vērā Attīstības un tautsaimniecības komitejas atklāti balsojot: ar balsīm "Par" - , "Pret"- , "Atturas" - , "Nepiedalās" - , Gulbenes novada pašvaldības dome NOLEMJ:

1. ATĻAUT Sabiedrībai ar ierobežotu atbildību “Tolmets Vidzeme”, reģ. Nr.44103059611, juridiskā adrese – Valmieras iela 20A, Cēsis, Cēsu novads, LV-4101 darbības paplašināšanu adresē: Malas ielā 8, Gulbenē, Gulbenes novadā, ar sekojošiem darbības veidiem:

1) Metāla atkritumu pārstrāde – plānotie pārstrādes apjomi līdz 28186 tonnām gadā,

2) Būvniecības atkritumu (būvgružu) pārstrāde – plānotie pārstrādes apjomi līdz 50000 tonnām gadā;

2. Lēmumu nosūtīt Sabiedrībai ar ierobežotu atbildību “Tolmets Vidzeme”, uz e-pastu: info@tolmetsvidzeme.lv un Valsts vides dienesta Atļauju pārvaldei uz e-pastu: ap@vvd.gov.lv;

3. Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā ierakstīta pasta sūtījums, uzskatāms par paziņotu septītajā dienā pēc tā nodošanas pastā)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis